
Na jednom izletu sam napravio nagradni kviz. Svi prisutni su mogli 
učestvovati u kvizu, ali pod dva uvjeta; prvi uvjet je bio da svi 
učesnici imaju sa sobom telefon, a drugi je bio da svi imaju pristup 
intemetu. Rekao sam: "Kada postavim pitanje svi imate pravo da 
googlate i da nađete odgovor." 

Odgovore na pitanja je trebalo napisati, pa onda predati; ko prvi 
preda imat ce prednost u bodovanju. 

Krenula su pitanja, i kviz je počeo. 

Prije kviza sam proguglao i vidio da odgovori na pitanja postoje, 
neki su odgovori bili nepotpuni, pa je trebalo tražiti na nekolikk intemet stranica, ali je bilo i 
pitanja za čije odgovore se mora preslušati i/ili naučiti predavanje od 60 minuta... 

Pitanja nisu bila teška, ali nisu bila ni banalna. Vidio sam da su kod svakog pitanja neki učesnici 
pokušavali da nađu odgovore na intemetu. Nisu ih našli. 

Oni koji su odgovorili na najteže pitanje, da napišu imena 25 poslanika čija imena su spomenuta 
u Kur'anu, oni su odgovorili na njih prisjećajući se onoga što su naučili u mektebu. Naučili. 

Često odgovore možemo naći na intemetu, a veoma često nam treba mnogo vremena da ih 
nađemo. Za mnoga pitanja još češće ne možemo naći nikakve odgovore. 

Ovo su samo neke razlike između dostupnog i naučenog znanja. 

